CELEX: 51998PC0051(11)
Language: el
Date: 1998-02-09
Title: Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 1442/88 για τη χορήγηση, για τις αμπελουργικές περιόδους 1988/89 μέχρι 1997/98, πριμοδοτήσεων για οριστική εγκατάλειψη αμπελουργικών εκτάσεων

Avis juridique important

|

51998PC0051(11)

Πρόταση κανονισμού (ΕΚ) του Συμβουλίου για την τροποποίηση του κανονισμού (ΕΟΚ) αριθ. 1442/88 για τη χορήγηση, για τις αμπελουργικές περιόδους 1988/89 μέχρι 1997/98, πριμοδοτήσεων για οριστική εγκατάλειψη αμπελουργικών εκτάσεων  /* COM/98/0051 τελικό - Vol. III - CNS 98/0043 */  

Επίσημη Εφημερίδα αριθ. C 087 της 23/03/1998 σ. 0016

Πρόταση ΚΑΝΟΝΙΣΜΟΣ (ΕΚ) αριθ. . . . ΤΟΥ ΣΥΜΒΟΥΛΙΟΥτης . . .για την τροποποίηση του κανονισμού (ΕΟΚ) αριθ. 1442/88 για τη χορήγηση, για τις αμπελουργικές περιόδους 1988/89 μέχρι 1997/98, πριμοδοτήσεων για οριστική εγκατάλειψη αμπελουργικών εκτάσεων (98/C 87/11) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 42 και 43,την πρόταση της Επιτροπής,τη γνώμη του Ευρωπαϊκού Κοινοβουλίου,τη γνώμη της Οικονομικής και Κοινωνικής Επιτροπής,Εκτιμώντας:ότη η ενθάρρυνση για την οριστική εγκατάλειψη των αμπελουργικών εκτάσεων με τη χορήγηση πριμοδοτήσεων έχει προβλεφθεί από τον κανονισμό (ΕΟΚ) αριθ. 1442/88 του Συμβουλίου (1), όπως τροποποιήθηκε τελευταία από τον κανονισμό (ΕΚ) αριθ. 534/97 (2).ότι, εν αναμονή της έγκρισης της μεταρρύθμισης της κοινής οργάνωσης της αμπελοοινικής αγοράς, πρέπει να παραταθεί το ισχύον καθεστώς των πριμοδοτήσεων για την οριστική εγκατάλειψη των αμπελουργικών εκτάσεων, περιορίζοντας όμως την συνολική έκταση που αφορά,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1 Ο κανονισμός (ΕΟΚ) αριθ. 1442/88 τροποποιείται ως εξής:1. Ο τίτλος του κανονισμού αντικαθίσταται από το ακόλουθο κείμενο:«Κανονισμός (ΕΟΚ) αριθ. 1442/88 του Συμβουλίου για τη χορήγηση, για τις αμπελουργικές περιόδους 1988/89 μέχρι 1998/99, πριμοδοτήσεων για οριστική εγκατάλειψη αμπελουργικών εκτάσεων».2. Στο άρθρο 1 παράγραφος 1 δεύτερο εδάφιο, προστίθεται η περίοδος εμπορίας «1998/99».3. Στο άρθρο 11, οι όροι «το νωρίτερο στις 31 Ιουλίου 1998 και το αργότερο στις 31 Δεκεμβρίου 1999», αντικαθίστανται από τους όρους «το νωρίτερο στις 31 Ιουλίου 1999 και το αργότερο στις 31 Δεκεμβρίου 2000».4. Στο άρθρο 17α τρίτο εδάφιο, η ημερομηνία «15 Μαΐου 1998» αντικαθίσταται από την ημερομηνία «15 Μαϊου 1999».Άρθρο 2 Ο παρόν κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.. . .Για το Συμβούλιο. . .(1) ΕΕ L 132 της 28.5.1988, σ. 3.(2) ΕΕ L 83 της 25.3.1997, σ. 2.